pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ศธ.กล่าวแสดงความยินดีการก่อตั้ง "สหพันธ์เยาวชนและนักศึกษานานาชาติเพื่อสันติภาพ" (Youth and Students for Peace: YSP)
วันอังคารที่ 13 มิถุนายน 2560
รมว.ศธ.กล่าวแสดงความยินดีการก่อตั้ง "สหพันธ์เยาวชนและนักศึกษานานาชาติเพื่อสันติภาพ" (Youth and Students for Peace: YSP)
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ร่วมกล่าวแสดงความยินดีในการก่อตั้ง “สหพันธ์เยาวชนและนักศึกษานานาชาติเพื่อสันติภาพ” (Youth and Students for Peace: YSP) ภูมิภาคเอเชียและแปซิฟิก
ในระหว่างการประชุมวิชาการระดับนานาชาติ เรื่อง “บทบาทหน้าที่และความรับผิดชอบของเยาวชนในการสร้างวัฒนธรรมแห่งสันติภาพที่ยั่งยืน” จัดโดยมูลนิธิสหพันธ์สันติภาพสากล (ประเทศไทย) มูลนิธิสหพันธ์ครอบครัวเพื่อความสามัคคีและสันติภาพโลก (ประเทศไทย) สหพันธ์เยาวชนคนหนุ่มสาวเพื่อสันติภาพโลก และ สมาคมสหพันธ์สตรีเพื่อสันติภาพโลก (ประเทศไทย) เมื่อวันจันทร์ที่ 12 มิถุนายน 2560 ณ ห้องประชุม UNESCAP ศูนย์ประชุมแห่งสหประชาชาติ (UNCC)
นพ.ธีระเกียรติ เจริญเศรษฐศิลป์กล่าวว่า กระทรวงศึกษาธิการมีความยินดีที่ได้ต้อนรับผู้แทนจาก 40 ประเทศ ที่มาเข้าร่วมประชุมในครั้งนี้ และขอบคุณทุกท่านที่สละเวลามาร่วมจัดกิจกรรมที่ดีเช่นนี้ ในฐานะของรัฐมนตรีว่าการกระทรวงศึกษาธิการได้ตระหนักอยู่เสมอว่าการศึกษาไม่ใช่เป็นเพียงแค่การศึกษาเพื่อการมีงานทําหรือการเรียนเพื่อให้ได้วุฒิการศึกษาเท่านั้น แต่จะต้องเป็น"การศึกษาเพื่อชีวิต"ด้วย เพื่อต้องการปลูกฝังให้เด็กมีคุณภาพชีวิตที่ดี และใช้ชีวิตที่เต็มไปด้วยความสงบสุข มีสันติภาพและความรัก ไม่เคร่งเครียด ตลอดจนมีสุขภาพกายและสุขภาพจิตที่ดี ซึ่งสิ่งเหล่านี้จะต้องพัฒนาเข้าไปในระบบการศึกษาไทยให้ชัดเจนมากขึ้น
นอกจากนี้ เป้าหมายสําคัญของการศึกษาคือ การสร้างบุคลิกและอุปนิสัยที่ดีงาม (Character Education)ซึ่งมีความรัก ค่านิยม และคุณธรรมจริยธรรม เป็นอีกหนึ่งปัจจัยสําคัญ และเป็นสาระหลักของทุกศาสนาที่สอนให้รักตนเองและรักผู้อื่นเช่นกันด้วย ดังนั้น หากเราช่วยกันปลูกฝังค่านิยมให้เด็กมีความรู้และนําไปสู่ความรักที่ถูกต้อง ก็จะทําให้โลกมีสันติภาพและความสงบสุขได้
ทั้งนี้ รัฐบาลไทยยินดีให้การสนับสนุนกิจกรรมของทุกหน่วยงานอย่างต่อเนื่องที่พยายามผลักดันให้เด็กและเยาวชนมีความรัก ความเข้าใจ และรู้จักหลักอหิงสา เพราะในโลกปัจจุบันเด็กส่วนมากจะเรียนรู้สิ่งต่าง ๆ จากอินเทอร์เน็ตหรือ Social Media เราจึงควรนําเด็กเหล่านี้กลับมาสู่ภูมิปัญญาดั้งเดิมตามที่นักปราชญ์ของทุกศาสนาที่ได้สอนไว้เกี่ยวกับความรักที่ถูกต้องและบริสุทธิ์
อนึ่ง ในพิธีเปิดการประชุมครั้งนี้ มีรัฐมนตรีและผู้บริหารด้านสันติภาพสากลจากประเทศอื่น ๆ ที่ได้ร่วมกล่าวแสดงความยินดี อาทิ
- พล.อ.เทอดศักดิ์ มารมย์ ประธานมูลนิธิสหพันธ์สันติภาพสากล (ประเทศไทย)
- Dr. Robert S. Kittel, International President, Youth and Students for Peace (YSP)
- Dr. Chung Sik Yong, ประธานสหพันธ์สันติภาพสากลภูมิภาคเอเชีย
- Dr. Thomas G. Walsh, ประธานสหพันธ์สันติภาพสากลนานาชาติ
- Hon. Akila Viraj Kriyawasam, รัฐมนตรีว่าการกระทรวงศึกษาธิการ ประเทศศรีลังกา
- Dr. Pen Pannha, Chairman of the Commission on Legislation and Justice of National Assembly, Cambodia
รัฐบาลไทย-ข่าวทำเนียบรัฐบาล-สธ.แนะอาหารสร้างระบบภูมิคุ้มกัน สู้โควิด 19
วันพฤหัสบดีที่ 30 เมษายน 2563
สธ.แนะอาหารสร้างระบบภูมิคุ้มกัน สู้โควิด 19
กระทรวงสาธารณสุข แนะประชาชนรับประทานอาหารที่มีวิตามินสูง และมีแร่ธาตุที่ช่วยสร้างเสริมภูมิคุ้มกันร่างกาย เช่น ฝรั่ง มะขามป้อม เงาะ ผักคะน้า มะระขี้นก ปลา เนื้อสัตว์ ไข่ นม กะเพรา ย้ํากินร้อน ช้อนกลางส่วนตัว ล้างมือ ป้องกันโรคโควิด 19
กระทรวงสาธารณสุข แนะประชาชนรับประทานอาหารที่มีวิตามินสูง และมีแร่ธาตุที่ช่วยสร้างเสริมภูมิคุ้มกันร่างกาย เช่น ฝรั่ง มะขามป้อม เงาะ ผักคะน้า มะระขี้นก ปลา เนื้อสัตว์ ไข่ นม กะเพรา ย้ํากินร้อน ช้อนกลางส่วนตัว ล้างมือ ป้องกันโรคโควิด 19
บ่ายวันนี้ (30 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย กล่าวว่า จากการคาดการณ์ของผู้เชี่ยวชาญ นักวิชาการ คาดว่าเราจะยังต้องอยู่กับสถานการณ์โรคติดเชื้อไวรัสโคโรนา 2019 (โควิด 19) ไปจนกว่าจะมีวัคซีนป้องกันโรค ประชาชนจึงต้องปรับการใช้ชีวิตในวิถีใหม่ (New Normal) นอกจากการเว้นระยะห่างทางสังคม สวมหน้ากากอนามัยหรือหน้ากากผ้า กินร้อน ช้อนกลางส่วนตัว ล้างมือบ่อยๆ เพื่อป้องกันการติดเชื้อ และสิ่งสําคัญคือการดูแลตนเองให้มีสุขภาพแข็งแรง ออกกําลังกาย พักผ่อนให้เพียงพอ กินอาหารถูกหลักโภชนาการทุกกลุ่มวัย แนะนําให้มีความหลากหลาย มีผักผลไม้ทุกมื้อ ในเด็กให้กินนมจืดวันละ 1-2 แก้ว และเด็กทารกกินนมแม่
แพทย์หญิงพรรณพิมลกล่าวต่อว่า ขอให้เลือกกินอาหารที่มีวิตามิน เกลือแร่สูง เพื่อเสริมสร้างระบบภูมิคุ้มกันของร่างกาย ได้แก่วิตามินซีซึ่งร่างกายไม่สามารถสังเคราะห์ได้เอง ช่วยการทํางานของเม็ดเลือดขาว
รัฐบาลไทย-ข่าวทำเนียบรัฐบาล-รมช.ธรรมนัส มอบนโยบายแก้ปัญหาเศรษฐกิจภาคเกษตร จากวิกฤติ COVID-19 เร่งช่วยเหลือพี่น้องเกษตรที่ได้รับผลกระทบ
วันพุธที่ 8 เมษายน 2563
รมช.ธรรมนัส มอบนโยบายแก้ปัญหาเศรษฐกิจภาคเกษตร จากวิกฤติ COVID-19 เร่งช่วยเหลือพี่น้องเกษตรที่ได้รับผลกระทบ
รมช.ธรรมนัส มอบนโยบายแก้ปัญหาเศรษฐกิจภาคเกษตร จากวิกฤติ COVID-19 เร่งช่วยเหลือพี่น้องเกษตรที่ได้รับผลกระทบ
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานการประชุมมอบนโยบายแก่สํานักงานการปฏิรูปที่ดินเพื่อเกษตรกรรม (ส.ป.ก.) ทั่วประเทศ ผ่านระบบวิดีโอ คอนเฟอเรนซ์ (Video conference) ณ สํานักงานการปฏิรูปที่ดินเพื่อเกษตรกรรม กรุงเทพฯ ว่า กระทรวงเกษตรและสหกรณ์ โดย สํานักงานการปฏิรูปที่ดินเพื่อเกษตรกรรม (ส.ป.ก.) เห็นถึงความสําคัญของโครงการแก้ปัญหาเศรษฐกิจภาคเกษตร จากวิกฤติ COVID-19 โดยทาง ส.ป.ก. ได้เสนอของบประมาณจากรัฐบาลในการแก้ไขปัญหา มีโครงการ อันได้แก่ การสร้างรายได้ตามโครงการส่งเสริมการผลิตพืชผักสวนครัวและสมุนไพรในเขตปฏิรูปที่ดินตามแนวทางเศรษฐกิจพอเพียง และโครงการแก้ปัญหาภัยแล้งในเขตปฏิรูปที่ดิน จํานวน 3 โครงการ คือ 1) โครงการเพิ่มพื้นที่ชลประทานในเขตปฏิรูปที่ดิน 2) โครงการขุดบ่อบาดาลโซล่าเซลล์ในเขต ปฏิรูปที่ดิน และ 3) โครงการฝายชะลอน้ําสําหรับการเพิ่มประสิทธิภาพของแหล่งน้ําในเขตปฏิรูปที่ดิน
“ในช่วงวิกฤต COVID-19 นั้นจะต้องมีมาตรการดูแลและเยียวยาพี่น้องเกษตรกร ที่ได้รับผลกระทบ เช่น การลดภาระหนี้สินและการสนับสนุนสินเชื่อดอกเบี้ยต่ํา และต้องรีบมีการตรวจสอบการถือครองที่ดินโดยมิชอบด้วยกฎหมาย เพื่อนําที่ดินมาจัดสรร ให้ประชาชนที่ได้รับผลกระทบ และต้องการประกอบอาชีพเกษตรกรรม รวมถึงต้องส่งเสริมการตลาดนําการผลิต และการเชื่อมโยงตลาดให้กับเกษตรกร เพื่อสร้างรายได้ให้พี่น้องเกษตรกรให้มีอาชีพ และผ่านสถานการณ์ COVID-19 ไปให้ได้” ร้อยเอก ธรรมนัส กล่าว
ทั้งนี้ ทางส.ป.ก. ได้มีมาตรการการดูแลเจ้าหน้าที่โดยการกําหนดมาตรการเข้า–ออกทางเดียว และตั้งจุดคัดกรองบริเวณหน้าทางเข้า มีการแจกหน้ากากผ้ามัสลินให้เพียงพอกับเจ้าหน้าที่ เพิ่มจุดแอลกอฮอล์เจล สําหรับล้างมือบริเวณทางเข้าและหน้าห้องทํางานทุกห้อง รวมทั้งดําเนินการตามมาตรการทํางานที่บ้าน (Work from home) โดยให้บุคลากรทํางานในที่พักเพื่อลดความเสี่ยงจากการแพร่กระจาย เชื้อโรคไวรัสโคโรนา 2019 (COVID-19) และมีการพ่นน้ํายาฆ่าเชื้อบริเวณห้องประชุมและภายในบริเวณ พร้อมทําความสะอาดบริเวณ อาคาร ส.ป.ก. ทุก ๆ 3 วัน
รัฐบาลไทย-ข่าวทำเนียบรัฐบาล-ศธ.กำหนด 7 มาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19) [กระทรวงศึกษาธิการ]
วันศุกร์ที่ 20 มีนาคม 2563
ศธ.กําหนด 7 มาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19) [กระทรวงศึกษาธิการ]
ศธ.กําหนด 7 มาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19)
นายประเสริฐ บุญเรือง ปลัดกระทรวงศึกษาธิการ (ศธ.) และโฆษก ศธ. กล่าวว่า เนื่องด้วยสถานการณ์การแพร่ระบาดของโรคติดเชื้อไวรัสโคโรนา2019 (COVID-19)มีการแพร่ระบาดในหลายประเทศ รวมถึงประเทศไทยกระทรวงศึกษาธิการตระหนักถึงความปลอดภัยในชีวิตของบุคลากรในสังกัด ที่จะได้รับผลกระทบจากการแพร่ระบาดดังกล่าว
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ จึงลงนามในประกาศกระทรวงศึกษาธิการ ลงวันที่20มีนาคม2563เรื่อง มาตรการป้องกันการแพร่ระบาดของโรคติดเชื้อไวรัสโคโรนา2019 (COVID-19)โดยให้ทุกหน่วยงานในสังกัดกระทรวงศึกษาธิการ ถือปฏิบัติ ดังนี้
1.ให้บุคลากรทุกคน ติดป้ายแสดงตนตลอดเวลาปฏิบัติงานสําหรับผู้เข้ามาติดต่อราชการต้องแลกบัตรประจําตัวประชาชน หรือบัตรที่ทางราชการออกให้ ทุกครั้ง
2.ให้ข้าราชการที่เข้ารับการอบรมตามโครงการอบรมพัฒนาข้าราชการครูบรรจุใหม่หลักสูตร“การเป็นข้าราชการที่ดี”รุ่นที่1ประจําปีงบประมาณ พ.ศ.2563จํานวน96คน เมื่อวันที่5- 14มีนาคม2563รวมทั้งเจ้าหน้าที่ที่รับผิดชอบและปฏิบัติงานในช่วงวันดังกล่าวหยุดปฏิบัติราชการและเฝ้าระวังตนเองเป็นเวลา14วัน และรายงานอาการให้ผู้บังคับบัญชาชั้นตันทราบ
3.มอบงานให้บุคลากรในสังกัดปฏิบัติงานที่บ้านตามความเหมาะสมและส่งเสริมให้ใช้ระบบอินเตอร์เน็ต เช่น ประชุมทางไกล เป็นต้น โดยเปิดเครื่องมือสื่อสารเพื่อให้สามารถติดต่อได้ตลอดเวลาและให้ทุกหน่วยงาน หน่วยงานทางการศึกษา ในสังกัดกระทรวงศึกษาธิการจัดบุคลากรหมุนเวียน สลับวันทํางาน วันเว้นวันยกเว้นผู้บริหารระดับสูง ระดับตัน อํานวยการระดับสูง ระดับต้น และประเภทวิชาการชํานาญการพิเศษ ประเภททั่วไป ระดับอาวุโส (ที่เป็นหัวหน้ากลุ่ม/ฝ่าย/งาน) รวมถึงประเภทวิชาการ ระดับเชี่ยวชาญ และระดับทรงคุณวุฒิ รวมทั้งแม่บ้าน นักการภารโรง รปภ. ให้มาปฏิบัติงานตามปกติ
4.ให้ทุกหน่วยงานจัดตั้งจุดคัดกรอง และเจ้าหน้าที่ตรวจวัดอุณหภูมิทางร่างกายในทุกทางเข้า-ออกของอาคาร โดยทําการตรวจวัดอุณหภูมิทางร่างกาย ทุกคน ทุกครั้งที่เข้า-ออกอาคาร หากพบว่ามีไข้สูงเกินกว่า37.5องศาเซลเชียส ให้กลับบ้านเพื่อเฝ้าระวังตนเอง เป็นเวลา14วัน โดยไม่ถือเป็นวันลา และปฏิบัติตนตามแนวทางของกระทรวงสาธารณสุขอย่างเคร่งครัด พร้อมทั้งรายงานอาการ ให้ผู้บังคับบัญชาทราบ
5.ให้ทุกหน่วยงาน ฉีดพ่นน้ํายาฆ่าเชื้อที่มีคุณภาพและทําความสะอาดพื้นที่ทั้งภายในและภายนอกอาคาร ทุก30วัน
6.จัดให้มีแอลกอฮอล์เจลทุกจุดเข้าออกอาคาร ห้องประชุม สํานักงาน สถานที่ปฏิบัติงาน หน้าลิฟท์ ฯลฯ
7.การจัดประชุม อบรม สัมมนา ให้ใส่หน้ากากอนามัย และจัดให้นั่งห่างกันไม่น้อยกว่า1เมตรรวมทั้งให้ดําเนินการตามมาตรการของกระทรวงสาธารณสุข อย่างเคร่งครัด
ทั้งนี้ ตั้งแต่บัดนี้เป็นต้นไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงพลังงาน ร่วมพิธีทำบุญตักบาตรพระสงฆ์เนื่องในโอกาสวันขึ้นปีใหม่
วันพฤหัสบดีที่ 5 มกราคม 2560
รัฐมนตรีว่าการกระทรวงพลังงาน ร่วมพิธีทําบุญตักบาตรพระสงฆ์เนื่องในโอกาสวันขึ้นปีใหม่
พลเอก อนันตพร กาญจนรัตน์ รัฐมนตรีว่าการกระทรวงพลังงาน ร่วมพิธีทําบุญตักบาตรพระสงฆ์เนื่องในโอกาสวันขึ้นปีใหม่ เพื่อเป็นสิริมงคลรับศักราชใหม่ พร้อมคณะรัฐมนตรี
วันที่ 4 ม.ค.2560 พลเอก อนันตพร กาญจนรัตน์ รัฐมนตรีว่าการกระทรวงพลังงาน ร่วมพิธีทําบุญตักบาตรพระสงฆ์เนื่องในโอกาสวันขึ้นปีใหม่ เพื่อเป็นสิริมงคลรับศักราชใหม่ พร้อมคณะรัฐมนตรี โดยมี พลเอก ประยุทธ์ จันทร์โอชา นายกรัฐมนตรี เป็นประธาน ก่อนการเข้าร่วมประชุมคณะรัฐมนตรี ครั้งแรกของปี 2560 ณ ทําเนียบรัฐบาล
รัฐบาลไทย-ข่าวทำเนียบรัฐบาล-แผนพัฒนา “นครชัยบุรินทร์”
วันศุกร์ที่ 18 พฤษภาคม 2561
แผนพัฒนา “นครชัยบุรินทร์”
รัฐบาลเห็นชอบแนวทางการพัฒนากลุ่มจังหวัดภาคอีสานตอนล่าง 1 ได้แก่ จ.นครราชสีมา ชัยภูมิ บุรีรัมย์ และสุรินทร์
แผนพัฒนา “นครชัยบุรินทร์”
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแนวทางการพัฒนากลุ่มจังหวัดภาคอีสานตอนล่าง 1 ได้แก่ จ.นครราชสีมา ชัยภูมิ บุรีรัมย์ และสุรินทร์ ทั้งด้านการเกษตรและแหล่งน้ําเพื่อการเกษตร การคมนาคมขนส่ง การค้าการลงทุนและการค้าชายแดน การท่องเที่ยว และการพัฒนาคุณภาพชีวิต เช่น พัฒนาแก้มลิง ลุ่มน้ําชี มูล ป่าสัก ระบบกระจายน้ําและแหล่งน้ําเพื่อการเกษตร พัฒนาถนนเชื่อมระหว่างเมืองและประเทศเพื่อนบ้าน ขยายท่าอากาศยานบุรีรัมย์ สร้างศูนย์รวบรวมตู้คอนเทนเนอร์ Korat ICD เพื่อกระจายสินค้าไปท่าเรือแหลมฉบัง และจัดตั้งคณะพยาบาลและศูนย์ความเป็นเลิศทางการแพทย์ เป็นต้น ทั้งนี้ แนวทางดังกล่าวสอดคล้องกับข้อเสนอและความต้องการของประชาชน เพื่อสร้างความมั่นคง มั่งคั่งในพื้นที่ อย่างยั่งยืนต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-หม่อมเต่า’ เปิดประชุม ‘รับฟังข้อเสนอแนะจากผู้รับอนุญาตจัดหางานฯ ร่วมเตรียมแผนส่งออกแรงงานทันทีหลังโควิด-19 คลี่คลาย
วันเสาร์ที่ 20 มิถุนายน 2563
หม่อมเต่า’ เปิดประชุม ‘รับฟังข้อเสนอแนะจากผู้รับอนุญาตจัดหางานฯ ร่วมเตรียมแผนส่งออกแรงงานทันทีหลังโควิด-19 คลี่คลาย
รัฐมนตรีว่าการกระทรวงแรงงาน เปิดประชุมเตรียมแผนการจัดส่งคนหางานไปทํางานในต่างประเทศ พร้อมรับฟังปัญหาและข้อเสนอแนะจากตัวแทนผู้รับจัดหางานฯ ร่วมเตรียมแผนส่งออกแรงงานไทยทันที หลังจากสถานการณ์การแพร่ระบาดของโควิด - 19 คลี่คลายลง
วันที่ 20 มิถุนายน 2563 เวลา 10.00 น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เป็นประธานเปิดการประชุมเพื่อเตรียมแผนการจัดส่งคนหางานไปทํางานในต่างประเทศ พร้อมรับฟังปัญหา อุปสรรคและข้อเสนอแนะของผู้รับอนุญาตจัดหางานฯ กว่า 80 บริษัท เพื่อให้สามารถดําเนินการจัดส่งแรงงานไทยไปทํางานต่างประเทศได้ทันที เกิดผลสัมฤทธิ์เป็นรูปธรรม ภายหลังสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) คลี่คลายลงและกลับเข้าสู่ภาวะปกติโดยมี พลโท นันทเดช เมฆสวัสดิ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน นายสุชาติ พรชัยวิเศษกุล อธิบดีกรมการจัดหางาน และ คณะผู้บริหารกระทรวงแรงงาน เข้าร่วมประชุมในครั้งนี้ ณ ห้องอบรมคนหางานก่อนไปทํางานต่างประเทศ ชั้น 11 อาคารสํานักงานประกันสังคมกรุงเทพมหานครพื้นที่ 3 กระทรวงแรงงาน
หม่อมราชวงศ์ จัตุมงคล โสณกุล กล่าวว่า รัฐบาลตระหนักถึงความสําคัญของการจัดส่งแรงงานไทยไปทํางานในต่างประเทศและมุ่งมั่นที่จะยกระดับคุณภาพชีวิตของพี่น้องแรงงานให้มีรายได้สูงขึ้น โดยการส่งเสริมการมีงานทําในต่างประเทศและพัฒนาศักยภาพแรงงานไทยให้เป็นที่ต้องการของตลาดแรงงาน การไปทํางานางประเทศนอกจากจะช่วยบรรเทาปัญหาการว่างงานในประเทศแล้ว ยังสามารถนําเงินตราเข้าประเทศได้จํานวนมากไม่น้อยกว่า 140,000 ล้านบาทต่อปี นับว่าเป็นประโยชน์อย่างยิ่งต่อเศรษฐกิจของประเทศ นอกจากนี้การไปทํางานต่างประเทศยังเป็นการพัฒนาทรัพยากรมนุษย์ได้อีกทางหนึ่ง เนื่องจากแรงงานไทยจะได้รับประสบการณ์ และการถ่ายทอดเทคโนโลยีซึ่งสามารถนํากลับมาใช้ประโยชน์ในการพัฒนาประเทศได้ ปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ได้แพร่ระบาดในประเทศไทยและในต่างประเทศที่เป็นตลาดแรงงานที่สําคัญของประเทศไทย เช่น ไต้หวัน สาธารณรัฐเกาหลี ญี่ปุ่น และในยุโรป ซึ่งส่งผลกระทบต่อการจัดส่งแรงงานไทยในภาพรวม ทําให้เป้าหมายการจัดส่งแรงงานไทยไปทํางานในต่างประเทศเปลี่ยนแปลงไป
อย่างไรก็ตาม แรงงานไทยยังคงเป็นที่ต้องการของนายจ้างในต่างประเทศอย่างต่อเนื่อง ทั้งแรงงานฝีมือ และกึ่งฝีมือ รวมทั้งงานในภาคบริการและโรงแรมในต่างประเทศยังคงต้องการแรงงานฝีมือจากประเทศไทยเข้าไปทํางานด้วย เนื่องจากแรงงานไทยมีข้อได้เปรียบในด้านจิตบริการและอุปนิสัย ขยัน ซื่อสัตย์ และมีวินัย รัฐมนตรีว่าการกระทรวงแรงงาน กล่าวในท้ายที่สุด
------------------------------------------------
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 2560
วันพฤหัสบดีที่ 27 กรกฎาคม 2560
นายกรัฐมนตรีเป็นประธานในพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 2560
นายกรัฐมนตรีเป็นประธานในพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 2560
วันนี้ (27 กรกฎาคม 2560) เวลา 07.00 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีเป็นประธานในพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 2560 โดยมี รองศาสตราจารย์ นราพร จันทร์โอชา ภริยานายกรัฐมนตรี คณะรัฐมนตรีและคู่สมรส ประธานสภานิติบัญญัติแห่งชาติ ประธานศาลฎีกา ประธานศาลปกครองสูงสุด ประธานองค์กรตามรัฐธรรมนูญ ประธานกรรมการร่างรัฐธรรมนูญ และข้าราชการเข้าร่วมอย่างพร้อมเพรียง
โอกาสนี้ นายกรัฐมนตรีเปิดกรวยดอกไม้ธูปเทียนแพ ถวายราชสักการะเบื้องหน้าพระฉายาลักษณ์สมเด็จพระเจ้าอยู่หัว และกล่าวถวายราชสดุดีเฉลิมพระเกียรติ ความว่า “ขอพระราชทานกราบบังคมทูลพระกรุณาทรงทราบฝ่าละอองธุลีพระบาท ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี พร้อมด้วยผู้นําศาสนา คณะรัฐมนตรีและคู่สมรส ประธานสภานิติบัญญัติแห่งชาติ ประธานศาลฎีกา ประธานศาลปกครองสูงสุด ประธานองค์กรตามรัฐธรรมนูญ ประธานกรรมการร่างรัฐธรรมนูญ และข้าราชการ ที่มาชุมนุมพร้อมเพรียงกัน ณ ที่นี้ มีความปีติโสมนัสเป็นอย่างยิ่งที่ได้มาร่วมใจกันแสดงความจงรักภักดีในพิธีทางศาสนามหามงคล 5 ศาสนา ถวายเป็นพระราชกุศล เนื่องในโอกาสวันเฉลิมพระชนมพรรษา วันที่ 28 กรกฎาคม 2560 นี้
ข้าพระพุทธเจ้าทั้งหลายขอน้อมใจสมัครสมานกตัญญุตา และเทิดทูนในพระมหากรุณาธิคุณแห่งใต้ฝ่าละอองธุลีพระบาท ด้วยสํานึกในพระราชกรณียกิจน้อยใหญ่ทุกๆ ด้าน ที่ใต้ฝ่าละอองธุลีพระบาททรงปฏิบัติบําเพ็ญด้วยน้ําพระราชหฤทัยเปี่ยมล้นด้วยพระเมตตากรุณาก่อให้เกิดความสงบร่มเย็นต่อประเทศชาติและนํามาซึ่งความสุขแก่ประชาชนโดยแท้
ณ มหามงคลสมัยแห่งวันเฉลิมพระชนมพรรษา พุทธศักราช 2560 นี้ ข้าพระพุทธเจ้าทั้งหลายขอพระราชทานพระราชานุญาตน้อมเกล้าน้อมกระหม่อมถวายพระพรชัยมงคล ขออัญเชิญคุณพระศรีรัตนตรัยและอํานาจสรรพสิ่งศักดิ์สิทธิ์ทั่วสากลโลก โปรดอภิบาลประทานพรให้ใต้ฝ่าละอองธุลีพระบาท ทรงพระเจริญด้วยจตุรพิธพรชัย ทรงพระเกษมสวัสดี พระบุญญาบารมีแผ่ไพศาลทั่วทิศานุทิศ พระราชประสงค์จงสัมฤทธิ์ทุกประการ ทรงเป็นร่มฉัตรปกเกศคุ้มเกล้าปวงข้าพระพุทธเจ้า และเหล่าพสกนิกรตราบนิจนิรันดร์กาล เทอญ ด้วยเกล้าด้วยกระหม่อม
จากนั้น นายกรัฐมนตรี จุดธูปเทียนบูชาพระรัตนตรัย เริ่มพิธีทางศาสนา ประกอบด้วย พิธีเจริญพระพุทธมนต์ถวายพระราชกุศล (ศาสนาพุทธ) พิธีดุอาอ์ขอพร (ศาสนาอิสลาม) พิธีอธิษฐานภาวนาขอพร (ศาสนาคริสต์) พิธีสวดมนต์ถวายพระพร (ศาสนาพราหมณ์ – ฮินดู) พิธีสวดอัรดาสขอพรจากพระศาสดา (ศาสนาซิกข์) จบพิธีทางศาสนา นายกรัฐมนตรีกราบลาพระรัตนตรัย ถวายความเคารพเบื้องหน้าพระฉายาลักษณ์สมเด็จพระเจ้าอยู่หัว เป็นอันเสร็จพิธี
-----------------------------------------------
รัฐบาลไทย-ข่าวทำเนียบรัฐบาล- “ยุติธรรม” เปิดเวทีเรียนรู้ระดับภูมิภาคเอเชีย-แปซิฟิก ว่าด้วยเรื่องสุขภาพในเรือนจำ ครั้งที่ 1
วันจันทร์ที่ 13 พฤศจิกายน 2560
“ยุติธรรม” เปิดเวทีเรียนรู้ระดับภูมิภาคเอเชีย-แปซิฟิก ว่าด้วยเรื่องสุขภาพในเรือนจํา ครั้งที่ 1
นายวิทยา สุริยะวงค์ รองปลัดกระทรวงยุติธรรม กล่าวเปิดการประชุมระดับภูมิภาคเอเชีย-แปซิฟิก ว่าด้วยเรื่องสุขภาพในเรือนจํา ครั้งที่ 1 ภายใต้ชื่องาน “The 1st Asian and Pacific Conference on Prison Health”
เมื่อวันจันทร์ที่ 13 พฤศจิกายน 2560 เวลา 08.30 น.
ณ ห้องคริสตัล บอลรูม โรงแรมฮอลิเดย์อินน์ สีลม กรุงเทพฯ
นายวิทยา สุริยะวงค์ รองปลัดกระทรวงยุติธรรม
กล่าวเปิดการประชุมระดับภูมิภาคเอเชีย-แปซิฟิก ว่าด้วยเรื่องสุขภาพในเรือนจํา ครั้งที่ 1
ภายใต้ชื่องาน “The 1st Asian and Pacific Conference on Prison Health”
ในหัวข้อ “การทํางานร่วมกันเพื่อสุขอนามัยที่ดีในเรือนจํา (Working Together For Good Prison Health)”
เพื่อร่วมกันหาแนวทางในการสร้างความร่วมมือและการดําเนินงานด้านสาธารณสุขในเรือนจํา
ตลอดจนเป็นเวทีแลกเปลี่ยนองค์ความรู้ ข้อริเริ่ม และแนวทางปฏิบัติด้านสาธารณสุขและผู้เชี่ยวชาญด้านอื่นๆ
ที่เกี่ยวข้องที่ปฏิบัติงานในเรือนจํา ซึ่งจะทําให้ผู้ต้องขังทั่วโลกได้รับการดูแลและมีสภาพความเป็นอยู่ที่เหมาะสม
จัดโดย สํานักงานคณะกรรมการกาชาดระหว่างประเทศ (ICRC) ระหว่างวันที่ 13-15 พฤศจิกายน 2560
โดยมี ผู้เชี่ยวชาญจาก ๑๔ ประเทศ พร้อมด้วยนักวิชาการ และผู้ที่เกี่ยวข้องกับงานด้านสุขภาพในเรือนจํา
จากทวีปยุโรป ทวีปแอฟริกา และทวีปเอเชีย เข้าร่วมฯ
โอกาสนี้ รองปลัดกระทรวงยุติธรรม กล่าวโดยสรุปใจความสําคัญตอนหนึ่งว่า
ขอขอบคุณที่ ICRC ที่ริเริ่มการประชุมด้านสุขภาพเรือนจํา ครั้งที่ 1
เนื่องจากการประชุมดังกล่าวมีความสําคัญโดยการเชิญผู้ที่เกี่ยวข้องกับงานด้านสุขภาพในเรือนจํา
ร่วมแลกเปลี่ยนประสบการณ์ในการให้บริการด้านสุขภาพในเรือนจํา
ซึ่งรัฐบาลไทยและกระทรวงยุติธรรมมีความมุ่งมั่นอย่างยิ่งต่อการพัฒนาและปรับปรุงกลไกระหว่างประเทศ
ที่เกี่ยวข้องกับการปฏิบัติต่อผู้ต้องขังและการปฏิบัติด้านสุขภาพในเรือนจํา
อันจะเป็นการส่งเสริมสิทธิของผู้ต้องขังรวมถึงสิทธิในการมีสุขภาพที่ดี
ตามข้อกําหนดกรุงเทพ (Bangkok Rules) และข้อกําหนดแมนเดลา
การประชุมครั้งนี้จึงไม่เพียงแต่จะส่งเสริมความรู้ทั่วไปที่เกี่ยวข้องกับสุขภาพของผู้ต้องขังในเรือนจําเท่านั้น
แต่จะมุ่งเสริมสร้างความรู้และทักษะร่วมกันในการตอบสนองการแก้ไขปัญหาที่เกิดขึ้นภายในเรือนจํา
เช่นโรคเอดส์และวัณโรค โดยการปรับปรุงสภาพความเป็นอยู่ของผู้ต้องขังภายในเรือนจํา
ให้สามารถเข้าถึงบริการด้านสุขภาพได้อย่างทั่วถึง
ด้าน Mr.Beat Schweizer ผู้อํานวยการสํานักงานภูมิภาคกรุงเทพฯ (ICRC)
กล่าวโดยสรุปใจความสําคัญตอนหนึ่ง ว่า จากรายงานของ World Prison Brief ระบุว่า ทุกปีมีประชากร
ในภูมิภาคเอเชียและแปซิฟิกประมาณ 4 ล้านคน ที่ถูกคุมขัง และเนื่องจากผู้ต้องขังส่วนใหญ่มาจากชุมชนด้อยโอกาส
ทั้งในแง่สังคม การศึกษาและเศรษฐกิจ จึงทําให้มีความเสี่ยงสูงที่จะเจ็บป่วยและไม่สามารถเข้าถึงบริการ
ด้านสุขภาพแม้แต่ในช่วงก่อนถูกคุมขัง ICRC เห็นความสําคัญในประเด็นดังกล่าว
เพื่อให้ผู้ต้องขังทั่วโลกได้รับการดูแลและมีสภาพความเป็นอยู่ที่เหมาะสม
ICRC จึงเป็นเจ้าภาพการประชุมดังกล่าว
เพื่อระดมความคิดและหาแนวทางในการปรับปรุงงานด้านสุขภาพเรือนจํา
รัฐบาลไทย-ข่าวทำเนียบรัฐบาล-จุรินทร์ ส่ง"พาณิชย์"ลุยจับมือห้างและผู้ประกอบการพาเหรด ลดราคา  20-70 % ทั่วประเทศ
วันอาทิตย์ที่ 8 ธันวาคม 2562
จุรินทร์ ส่ง"พาณิชย์"ลุยจับมือห้างและผู้ประกอบการพาเหรด ลดราคา  20-70 % ทั่วประเทศ
จุรินทร์ ส่ง"พาณิชย์"ลุยจับมือห้างและผู้ประกอบการพาเหรด ลดราคา  20-70 % ทั่วประเทศ￼
8 ธันวาคม 2562
นางมัลลิกา บุญมีตระกูล มหาสุข ที่ปรึกษารัฐ
จุรินทร์ ส่ง"พาณิชย์"ลุยจับมือห้างและผู้ประกอบการพาเหรด ลดราคา  20-70 % ทั่วประเทศ￼
8 ธันวาคม 2562
นางมัลลิกา บุญมีตระกูล มหาสุข ที่ปรึกษารัฐมนตรีว่าการกระทรวงพาณิชย์  กล่าวว่า ตามนโยบายลดค่าครองชีพให้กับประชาชนนั้น ล่าสุด นายจุรินทร์ ลักษณวิศิษฏ์
รองนายกรัฐมนตรีและรัฐมนตรีว่าการกระทรวงพาณิชย์  สั่งการให้ กระทรวงพาณิชย์ประสานงานผู้ผลิตสินค้าอุปโภคบริโภครายใหญ่ ห้างสรรพสินค้า ผู้ประกอบการทั่วประเทศ จัดลดราคาสินค้าเพื่อช่วยเหลือค่าครองชีพประชาชนโดยมีเข้าร่วม ทั้งหมดเป็นการลดตั้งแต่ 10 - 70% และจํานวนหลายรายการที่เข้าร่วมโครงการนี้เป็นรายการที่จะลดราคาสินค้าในอัตรา 50-70%
นางมัลลิกา เปิดเผยว่า รองนายกรัฐมนตรีและรัฐมนตรีว่าการกระทรวงพาณิชย์มอบนโยบายว่า วันที่ 13 ธันวาคม 2562 เวลา 9.00 น.จะทําการ
เปิดแถลงข่าวการจัดงานลดราคาสินค้า ณ ห้องบุรฉัตรไชยากร ชั้น 4 สํานักงานปลัดกระทรวงพาณิชย์ ซึ่งจะมีภาคเอกชนเข้าร่วมโครงการลดราคาจําหน่ายสินค้าช่วงส่งท้ายปีเก่าต้อนรับ    ปีใหม่ พร้อมทั้งสนับสนุนนโยบายนายกรัฐมนตรีและรัฐบาลในการ กระตุ้นเศรษฐกิจมาร่วมด้วย
" สําหรับภาคเอกชนที่เข้าร่วมงานลดราคาจําหน่ายสินค้า ได้แก่ ห้างค้าปลีก ค้าส่งสมัยใหม่ ห้างสรรพสินค้า ไฮเปอร์มาร์เก็ต ซุปเปอร์มาร์เก็ต ร้านสะดวกซื้อ ร้านค้าส่ง ค้าปลีกท้องถิ่น รวมกว่า 20,000 แห่ง จํานวนมากที่ลดสูงสุดถึง 70% โดยสินค้า เช่น อาหารและเครื่องดื่ม ของใช้ประจําวัน เครื่องครัว เครื่องใช้ไฟฟ้า เสื้อผ้า เครื่องแต่งกาย วัสดุก่อสร้าง เครื่องนอน เครื่องสําอาง เครื่องเขียน เฟอร์นิเจอร์และอุปกรณ์ตกแต่งบ้าน เป็นต้น " นางมัลลิกา กล่าว
นอกจากนี้ยังมีผู้ประกอบการยางรถยนตร์อีก 8 ราย เข้าร่วมโครงการกับกระทรวงพาณิชย์ตามนโยบายของนายจุรินทร์ ด้วยกัน ลดราคาจําหน่ายสินค้าประเภทยางรถยนต์  อุปกรณ์อื่นๆและลดค่าบริการลงถึง 10-30% ซึ่งในวันแถลงข่าววันที่ 13 ธันวาคม 2562 ช่วงเช้าตั้งแต่ 9.00 น.จะมีสินค้ามาออกบูธหลายรายการโดยมาจําหน่ายเป็นตัวอย่างด้วย สําหรับประชาชนและข้าราชการกระทรวงพาณิชย์ที่สนใจสามารถเข้าร่วมงานหรือหาซื้อเป็นเบื้องต้นได้ และหลังจากทําการแถลงข่าวเปิดโครงการโดยรองนายกรัฐมนตรีและรัฐมนตรีว่าการกระทรวงพาณิชย์แล้ว มหกรรมการลดราคาข้ามปีนี้ก็จะเริ่ม ระหว่างวันที่ 14 ธันวาคม 2562 ถึง 12 มกราคม 2563 รวม 30 วันทันที ทั้งนี้    นายจุรินทร์ได้สั่งการกระทรวงพาณิชย์เตรียมการทุกอย่างให้เต็มที่ เพื่อเป็นของขวัญต้อนรับปีใหม่แด่พี่น้องประชาชน
รัฐบาลไทย-ข่าวทำเนียบรัฐบาล-ผู้แทนพิเศษของรัฐบาลหารือแลกเปลี่ยนความคิดเห็นกับองค์การระหว่างประเทศ และองค์กรพัฒนาเอกชนระหว่างประเทศในพื้นที่จังหวัดชายแดนภาคใต้
วันพุธที่ 13 กุมภาพันธ์ 2562
ผู้แทนพิเศษของรัฐบาลหารือแลกเปลี่ยนความคิดเห็นกับองค์การระหว่างประเทศ และองค์กรพัฒนาเอกชนระหว่างประเทศในพื้นที่จังหวัดชายแดนภาคใต้
เมื่อวันที่ ๑๒ กุมภาพันธ์ ๒๕๖๒ พลเอกมณี จันทร์ทิพย์ ผู้แทนพิเศษของรัฐบาลได้สร้างความเข้าใจ หารือแลกเปลี่ยนความคิดเห็นกับองค์การระหว่างประเทศ และองค์กรพัฒนาเอกชนระหว่างประเทศในพื้นที่จังหวัดชายแดนภาคใต้ รวม ๑๑ องค์กร
ผู้แทนพิเศษของรัฐบาลหารือแลกเปลี่ยนความคิดเห็นกับองค์การระหว่างประเทศ และองค์กรพัฒนาเอกชนระหว่างประเทศในพื้นที่จังหวัดชายแดนภาคใต้ ถึงแนวทางการแก้ไขปัญหาและอุปสรรคในการทํางานของแต่ละองค์กรรวมถึงเรื่องสิทธิมนุษยชน
เมื่อวันที่ ๑๒ กุมภาพันธ์ ๒๕๖๒ พลเอกมณี จันทร์ทิพย์ ผู้แทนพิเศษของรัฐบาลได้สร้างความเข้าใจ หารือแลกเปลี่ยนความคิดเห็นกับองค์การระหว่างประเทศ และองค์กรพัฒนาเอกชนระหว่างประเทศในพื้นที่จังหวัดชายแดนภาคใต้ รวม ๑๑ องค์กร เพื่อพัฒนาความสัมพันธ์และสร้างความเข้าใจในการแก้ไขปัญหาจังหวัดชายแดนภาคใต้ร่วมกัน สําหรับการละเมิดสิทธิมนุษยชนปัจจุบันมีการอบรมเจ้าหน้าที่ทําให้มีความเข้าใจและระมัดระวังมากขึ้น.. ส่วนโครงการต่างๆ ที่ช่วยเหลือประชาชนหรือส่งเสริมพัฒนาสังคมพหุวัฒนธรรมของพื้นที่ขององค์กรระหว่างประเทศหรือองค์กรพัฒนาเอกชนระหว่างประเทศหากมีปัญหาหรืออุปสรรค ผู้แทนพิเศษของรัฐบาลก็พร้อมที่จะสนับสนุน
โดยในที่ประชุมได้มีการนําเสนอผลงานที่ผ่านมาของผู้แทนพิเศษของรัฐบาลที่ผ่านมาในทุกด้าน และการประสานงานกับหน่วยงานต่างๆ ในเรื่องของสิทธิมนุษยชน มีการแลกเปลี่ยนความคิดเห็นแนวทางในการดําเนินการแก้ไขปัญหาจังหวัดชายแดนภาคใต้ ร่วมกัน ในทุกหน่วยงานทั้งภาครัฐและเอกชนในการมีส่วนร่วมเพื่อสนับสนุนสันติภาพ และสร้างความสามัคคี ให้เป็นหนึ่งเดียวกันระหว่างคนในชุมชน และเยาวชนทั้งพุทธและมุสลิมในพื้นที่จังหวัดชายแดนภาคใต้ด้วย
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 23 สิงหาคม 2559
วันจันทร์ที่ 17 ตุลาคม 2559
สรุปข่าวการประชุมคณะรัฐมนตรี 23 สิงหาคม 2559
วันนี้ (23 สิงหาคม 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้ใช้กฎหมายอย่างเต็มที่ กรณีพบการกระทำที่สร้างผลกระทบต่อสังคมไม่ว่าจะในโรงเรียน โรงพยาบาล หรือถนนหนทาง
วันอังคารที่ 26 กุมภาพันธ์ 2562
นายกรัฐมนตรีสั่งการให้ใช้กฎหมายอย่างเต็มที่ กรณีพบการกระทําที่สร้างผลกระทบต่อสังคมไม่ว่าจะในโรงเรียน โรงพยาบาล หรือถนนหนทาง
นายกรัฐมนตรีสั่งการให้ใช้กฎหมายอย่างเต็มที่ กรณีพบการกระทําที่สร้างผลกระทบต่อสังคมไม่ว่าจะในโรงเรียน โรงพยาบาล หรือถนนหนทาง
วันนี้ (26 กุมภาพันธ์ 2562) เวลา 13.20 น. ณ บริเวณห้องโถงตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีกลุ่มวัยรุ่นเข้าไปทําร้ายครูและนักเรียนโรงเรียนมัธยมวัดสิงห์ แขวงบางขุนเทียน เมื่อวันที่ 24 ก.พ. ที่ผ่านมาว่า ได้สั่งการให้ใช้กฎหมายให้เต็มที่ ในกรณีที่มีการสร้างผลกระทบต่อสังคมไม่ว่าจะเป็นในโรงเรียน โรงพยาบาล หรือถนนหนทาง จะ ต้องเข้าสู่กระบวนการยุติธรรม สอบสวนดําเนินคดีตามกฎหมายทุกประการ ทั้งนี้ หน่วยงานที่เกี่ยวข้องต้องลงไปแก้ไขปัญหา พร้อมกล่าวยอมรับเห็นใจทั้งสองฝ่าย แต่ปัญหาอยู่ที่จิตสํานึกของแต่ละบุคคล
-----------------------------------------